**УПИС У ИМЕНИК АДВОКАТА**

**ПО ОСНОВУ ПРЕСЕЉЕЊА СЕДИШТА АДВОКАТСКЕ КАНЦЕЛАРИЈЕ**

**СА ТЕРИТОРИЈЕ ЈЕДНЕ НА ТЕРИТОРИЈУ ДРУГЕ АДВОКАТСКЕ КОМОРЕ**

Потребна документа:

* Захтев за упис у Именик адвоката Адвокатске коморе Београда по основу пресељења седишта адвокатске канцеларије са територије друге адвокатске коморе
* Попуњен и одштампан електронски упитник
* Правни основ коришћења пословног простора одн. обезбеђен радни простор погодан за бављење адвокатуром и испуњеност техничких услова (чл. 6 ст.1 тач.9 Закона о адвокатури)
* Решење о брисању из Именика адвоката адвокатско коморе у којој је адвокат био уписан

Препорука је да адвокат који подноси захтев за упис, контактира Службу Адвокатске коморе Београда пре подношења захтева, како би се ускладили датуми брисања и новог уписа.

***Упис без испитивања услова***

***чл. 13 Закона о адвокатури***

*Адвокат који премешта седиште адвокатске канцеларије са територије једне на територију друге адвокатске коморе у саставу Адвокатске коморе Србије, уписује се у именик адвоката друге адвокатске коморе без испитивања услова за упис, осим услова из члана 6. став 1. тачка 9) овог закона.*

*Адвокат из става 1. овог члана дужан је да адвокатској комори са чије територије пресељава седиште адвокатске канцеларије, поднесе захтев за брисање из именика адвоката због промене седишта канцеларије и да у року од 15 дана од дана брисања поднесе захтев за упис у именик адвоката оне адвокатске коморе на чију територију пресељава седиште канцеларије, уз прилагање доказа из члана 6. став 1. тачка 9) овог закона.*

*Ако адвокат не поднесе захтев за упис у року прописаном у ставу 2. овог члана сматраће се да му је престало право на бављење адвокатуром, у смислу одредбе члана 83. став 1. тачка 1) овог закона.*

*Адвокат - страни држављанин уписан у уписник Б именика адвоката, који се најмање три године непрекидно бавио адвокатуром у Републици Србији, стиче право да поднесе захтев за упис у именик адвоката без испитивања услова за упис.*